**Parken** (eesti keeles: park) on jalgpallistaadion Indre Østerbro linnaosas Kopenhaagenis Taanis. See ehitati aastatel 1990–1992. 

See mahutab jalgpallimängude ajal 38 065 ja kontsertide ajal 50 000 – 55 000 inimest. Parkenil peeti kõigi aegade suurima pealtvaatajate arvuga (38 000 inimest) 2001. aasta Eurovisiooni lauluvõistluse finaal, millest väljus võitjana Eesti.

Parken Stadium on FC Københaveni ja Taani jalgpallikoondise koduväljak. Väljakul on teisaldatav katus, nii et areen on ühtaegu nii sise- kui ka välistaadion ning kasutatav sõltumata ilmast või aastaajast.

Ajalugu
-------

Parken ehitati Idrætsparkeni asemele aastatel 1990–1992. Viimane rahvuskoondise mäng Idrætsparkenil oli 1992. Euroopa meistrivõistluste kvalifikatsioonimäng Jugoslaaviaga, mille Taani kaotas 0:2. Parkeni staadion avati Saksamaa ja Taani vahelise sõpruskohtumisega, mille Taani kaotas 2:1.

Parken on UEFA neljatärnistaadion, mis võimaldab võõrustada UEFA Euroopa Liiga mänge. Meistrite Liiga mänge Parken võõrustada ei saa, sest selleks peab staadionil olema 50 000 istekohta.

Tähtsamad kohtumised
--------------------

| Kuupäev | Meeskond 1 | Tulemus | Meeskond #2 | Kohtumine | Publik | Märkused |
| --- | --- | --- | --- | --- | --- | --- |
| 9. september 1992 | Taani Taani | 1:2 | Saksamaa Saksamaa | Sõpruskohtumine | 40 500 | Staadioni avakohtumine |
| 4. mai 1994 | Inglismaa FC Arsenal | 1:0 | Itaalia Parma | 1994. aasta UEFA karikavõitjate karikas finaal | 33 765 |  |
| 17. mai 2000 | Türgi Galatasaray S.K. | 0:0(4:1) | Inglismaa FC Arsenal | UEFA Euroopa Liiga finaal | 38 919 |  |
| 8. oktoober 2005 | Taani Taani | 1:0 | Kreeka Kreeka | 2006. aasta jalgpalli maailmameistrivõistluste kvalifikatsioonimäng | 42 099 | Staadioni publikurekord |
| 6. aprill 2006 | Taani FC Copenhagen | 1:0 | Norra Lillestrøm SK | 2006. aasta Kuningliku Liiga finaal | 13 617 |  |
| 30. aprill 2006 | Taani FC Copenhagen | 0:0 | Taani Brøndby IF | 2005.–2006. aasta Taani Superliiga | 41 201 | Liiga ja klubi publiku rekord |
| 2. juuni 2007 | Taani Taani | 0:3 | Rootsi Rootsi | UEFA EURO 2008 kvalifikatsioonimäng | 42 083 | Kohtunikuvastane rünnak |
| 21. mai 2011 | Taani AG København | 30:21 | Taani Bjerringbro-Silkeborg | 2011 Taani käsipalliliiga finaal | 36 651 | Maailma publikurekord käsipallis |
| 20. aprill 2012 | Taani Taani | 29:23 | Hispaania Hispaania | 2011–12 EHF Meistrite Liiga veerandfinaal | 21 293 |  |

Kontserdid
----------

Parkenit kasutatakse ka kontserdipaigana. 2001. aastal korraldati seal 2001. aasta Eurovisioon, mille jaoks lisati staadionile ka eemaldatav katus.

Kord aastas korraldab telekanal TV 2 Zulu seal suure kontserdi "Zulu Rocks".

Staadionil on esinenud Take That, P!nk, Madonna, Britney Spears, AC/DC, Pink Floyd, Eric Clapton, Red Hot Chili Peppers, Celine Dion, Tiesto, Depeche Mode, The Rolling Stones, U2, The Black Eyed Peas, Pet Shop Boys, Kashmir, Pharrell, Mew, Robbie Williams, George Michael, R.E.M. Metallica, Bruce Springsteen, Muse, Tina Turner, David Bowie, Paul McCartney ja Michael Jackson.

Suurim kontsert Parkenil on olnud Michael Jacksoni esinemine 14. augustil 1997.

Madonna esines 2. juulil 2012 Parkenil MDNA Touri raames 48 000 fännile. Piletid müüdi välja 2 tunniga.

Lady Gaga esines Parkenil 2. septembril 2012 turnee "The Born This Way Ball" raames 42 000 fännile. Piletid müüdi välja 3 päevaga.

Välislingid
-----------

* Koduleht